फिल्मी है जुगवा के आतंक की कहानी
एसटीएफ,पटना पुलिस और मुंगेर पुलिस के संयुक्त अभियान के दौरान गुरुवार को पटना में चकमा देकर भागा ट्रेन लुटेरों का सरगना जुगवा कोई मामूली बदमाश नहीं है। उसके अातंक अपराध की कहानी पूरी तरह फिल्मी है। उसने मुंगेर के बरियारपुर से अपने अपराध की कहानी शुरू की। जब पुलिस ने वहां दबिश दी, तो उसने 2010 में अपने ननिहाल सबौर के लैलख गांव को ठिकाना बना लिया। उसने लैलख में भी काफी आतंक मचाया। गांव के एक युवक की हत्या का आरोप लगा। इसके बाद गांव के लोगों ने उसे खदेड़ दिया, लेकिन आज भी लैलख के लोग उसका नाम सुनते ही सिहर उठते हैं। भागलपुर पुलिस ने उस पर 50 हजार का इनाम रखा है।
मुगेर एसपी बोले-
ट्रेनलूटने वाले गिरोह के सरगना जुगवा मंडल की मां शोभा देवी ने बरियारपुर यूको बैंक की शाखा से तीन माह के अंदर लगभग 19 लाख रुपए का लेन-देन किया है। जबकि उसके पास आय का कोई विशेष स्रोत नहीं है।
पांच साल पहले 2010 में लैलख आने के कुछ दिन बाद ही वह ग्रामीणों को डराने-सताने लगा। साल भर रहने के बाद तो एक-एक घर में लूटपाट की। गांव की महिलाओं से बदसलूकी करने लगा। उसके आतंक से गांव के करीब 45 परिवार गांव छोड़कर अपने सगे-संबंधियों को यहां चले गए थे। इसमें महेश निषाद, मुखिया जालो देवी, भीखन प्रसाद मंडल, अमरजीत मंडल, निरंजन मंडल, टुनटुन मंडल, नरेश मंडल, प्रभु नारायण मंडल, अशोक मंडल, दिनेश मंडल, राकेश मंडल, दिलीप मंडल, गौतम मंडल, राजू मंडल समेत कई लोग शामिल हैं। जो लोग गांव में रहे वे शाम होते ही अपने घरों में कैद हो जाते थे।
लैलख गांव के बाहरी छोर पर जुगवा ने करीब एक करोड़ की लागत से आलीशान घर बनाया है। ट्रेन से लूटकर लाए जाने वाले सामान को वह उसी घर में रखता था। घर में उसने एक हॉल और एक बॉक्स बनवाया है। ग्रामीणों का आरोप है जुगवा लोगों का अपहरण कर लोगों को इसी हॉल में बंद कर देता था। उसके कई लोगों की हत्या भी इस हॉल में की थी। उस हॉल की दीवार पर खून के धब्बे भी हैं। अगस्त 2013 से ही सात-एक की एसटीएफ की कंपनी गांव के पंचायत भवन में कैंप कर रही है। लैलख की आबादी करीब 14 हजार है। यहां 3500 वोटर हैं, लेकिन जनप्रतिनिधियों को गांव की समस्या से कोई लेना-देना नहीं है।
सबौर के लैलख में जुगवा के आतंक के बाद पंचायत भवन में बना पुलिस पिकेट। शाम 7 बजे ही सभी जवान मच्छरदानी लगा सो गए।
hin_Deva hin_Deva bho_Deva hin_Deva awa_Deva hin_Deva hin_Deva